Carla Boni

Carla Boni (Ferrara, 1925eko uztailak 17-Erroma, 2009ko urriak 17) abeslari italiar bat izan zen.

Biografia 
Carla Gaiano ezizenarekin, zenbait lehiaketaren ondoren, 1951n modu egonkorrean sartu zen RAIko langile taldean.

1953an Flo Sandonekin Sanremoko kantu jaialdia Viale d'autunno kantuarekin irabazi izanak ospe handia eman zion. Jaialdi berean Acquae amare kantua ere aurkeztu zen, Carlo Alberto Rossik konposatua.

1955ean Napoliko jaialdia irabazi zuen E stelle 'e Napule kantuarekin beranduago bere senarra izango zen Gino Latillarekin eta Maria Parisekin.

1956an Mambo italiano ospetsua arrakastatsu bihurtu zuen eta hurrengo urtean berriz ere arrakasta lortu zuen Sanremoko jaialdian Casetta in Canadá kantuarekin.

Orotara, bost aldiz parte hartu zuen Sanremoko jaialdian (1953 eta 1961 artean) eta beste hainbestetan Napoliko jaialdian (1952 eta 1962 artean. Beste musika aktuazio batzuetan ere parte hartu zuen, Canzonissima, 1964ko Un disco per l'estate eta beste hainbat kasu.

Ondoren, atsedenaldiak, kontzertuak eta bere kantu arrakastatsuen errepasua tartekatu zituen garai batetik pasa zen. Taldean ere aurkeztu zen bere garaiko kideekin (Nilla Pizzi, Gino Latilla eta Giorgio Consolini adibidez).

1990eko hamarkada amaieran arretagune izan zen Flabbyren singlean parte hartu izanagatik, bere Mambo italiano kanturik arrakastatsuenaren bertsio bat.

2007an ordurarte sekula argitaratu gabeko kantuen bilduma bat argitaratu zen, Aeroplani ed angeli izenekoa, kantautore gazteek egina, Alessandro Orlando Graziano kasu, proiektu honen sortzaile eta ekoizlea

Kanpo estekak 
 Webgune ofiziala

Italiako abeslariak
Emakume abeslariak
Erromatarrak
Erroman hildakoak